cyanic-selkie/wikianc huggingface dataset:
Selvtekt
Danmark
Straffeloven § 294 regulerer selvtekt, og sier «Den, som ulovligt tager sig selv til rette, straffes med bøde.» Da selvtektsmannen dog ofte begår andre straffbare handlinger, såsom vold eller innbrudd, er det typisk disse forhold som blir straffet, og paragrafen er derfor sjelden i bruk.
Norge
Som utgangspunkt etter norsk rett er ikke selvtekt lovlig, rettshåndhevelse skal utøves av offentlige myndigheter, ikke private. Dette innebærer ikke direkte at selvtekten er straffbar, skal den være det må den rammes av et straffebud. Det er likevel åpnet en viss adgang for ellers straffbar selvtekt på ulovfestet grunnlag, da som en straffrihetsgrunn. Selvtekt kan være aktuelt der det vil være urimelig å forvente at den som er krenket skal måtte vente på at myndighetene skal gripe inn. Sentralt i vurderingen av om selvtekten skal føre til straffrihet eller ikke er om selvtekten etablerer en nyordning eller om den gjenoppretter en tidligere tilstand. I det sistnevnte tilfellet vil man i større grad kunne akseptere selvtekten. Et typisk eksempel på dette vil være eieren som tar tilbake eiendelene sine fra en tyv når denne påtreffes. I den nye straffeloven er selvtekt lovfestet som en straffrihetsgrunn. Bestemmelsen bygger på den rettstilstanden som er utviklet i rettspraksis.
Hamar fengsel
Hamar fengsel er et fengsel i Hamar kommune i Innlandet fylke tilhørende region nordøst i Kriminalomsorgen. Fengselet ligger ved Grønnegata og ble oppført i 1864 etter tegninger av Heinrich Schirmer og Wilhelm von Hanno. Fengselet ble oppført under ledelse av den lokale byggmesteren Herman Frang og er bygget symmetrisk og enkelt i upusset rød teglsten fra Tokstad i Stange, noe som gir et nygotisk uttrykk.
Hamar fengsel har i dag en total kapasitet på 31 plasser.
Sett
Ofte vil et sett bestå av best ut av inntil 5 leg (altså første spiller som vinner tre leg), men det det er noen unntak hvor man har andre formater. En av de mest notable er World Masters, hvor et sett er beste av tre leg (førstemann til to leg).
Eksempel
Under finalen i 2007 PDC World Darts Championship vant Raymond van Barneveld over Phil Taylor med 7 sett mot 6 i en av de mest dramatiske dartkampene gjennom tidene. Fordelingen av hvordan hvert sett gikk vises her.
Taylor vant de to første settene med tre leg til null, og la deretter til det tredje settet før van Barneveld tok de to neste. Kampen fortsatte og gikk til seks sett alle. Ingen av spillerne klarte å oppnå en fordel på to leg i det siste settet som en tiebreak, så den avgjørende leggen ble spilt da stillingen nådde 5-5. Før siste leg kastet spillerne mot bullseye, og den som kom nærmest ble gitt fordelen av å kaste først.
Turneringer med sett
De siste årene har flere og flere nye turneringer bestemt seg for å ikke bruke sett som scoringsmetode, og foretrekker istedet å bruke formatet best utav et visst antall legs (som i UK Open og Grand Slam of Darts).
For øyeblikket bruker følgende turneringer sett som scoringssystem.
Autobianchi Primula
Autobianchi Primula er en bilmodell i supermini-klassen fra den italienske bilprodusenten Autobianchi, et underselskap av Fiat, som ble bygget mellom 1964 og 1970. Bilen er kjent for å være Fiats første bilmodell med forhjulstrekk og motoren montert på tvers foran i bilen. Primula ble bygget i Autobianchis fabrikk i Desio, og konkurrerte med Austin/Morris 1100, som ble bygget i Italia av Innocenti på lisens fra BMC.
Før Primulas lansering var alle modeller fra Fiat-konsernet bakhjulsdrevne, og mens de større modellene hadde motoren montert foran hadde alle mindre bilmodeller motoren montert bak. Etter at Mini ble lansert med forhjulstrekk og motor montert på tvers mellom forhjulene, ble dette raskt populært også blant andre bilprodusenter, da det var svært plasseffektivt. Også Fiats designsjef, Dante Giacosa, innså raskt potensialet i et slikt oppsett, men selskapets ledelse ønsket ikke å eksperimentere med de populære Fiat-modellene. Derfor ble det bestemt at en modell skulle lanseres under det ikke fullt så prestisjetunge Autobianchi-navnet.
Karosserityper
Den første varianten som ble tilgjengelig var svært lik BMCs fastback-sedaner, med enten to eller fire dører, og med eller uten bakluke (noe som gjorde bilen til en kombi. I 1965, ett år etter lanseringen, ble også en coupémodell tilgjengelig, med design fra Carrozzeria Touring.
Vermundsjøen isflyplass
Vermundsjøen er en isflyplass på innsjøen Vermunden like ved svenskegrensen i Åsnes kommune i Innlandet. I mange år er det brøytet flystripe på isen like ved Åsnes Finnskog kirke, og hver vår arrangeres fly-in gudstjeneste som er godt besøkt.
Like ved kirken er det en kafe med lokale og tradisjonsrike retter. I helgene om vinteren/våren er Vermundsjøen turmål for småflygere fra store deler av østlandet, og det kan være omkring 20 småfly innom på slike dager.
I januar 2012 døde ildsjelen, Hans Sundet, som i mange år har brøytet flystripa på isen. Det er likevel blitt brøytet utover våren 2012, siden svigersønnen har tatt på seg oppgaven.
Flystripa er 1300 meter lang, ligger 700ft over havet, har rullebaneretninger 14/32 og bruker radiofrekvens 123,500 MHz for blindsendinger med kallesignal "Vermundsjøen". PPR 46928766.
Roar Wold
Roar Wold (født 16. mai 1926 i Strinda, død 26. februar 2001) var en norsk maler, kjent for sin strengt beherskede, abstrakte kunst.
Han var elev ved Statens kunstakademi i perioden 1948–1951. I 1967 var han førsteamanuensis ved Institutt for form og farge ved Norges tekniske høgskole. I perioden 1976–1981 var han styreformann ved Kunstakademiet i Trondheim.
Gárdevárri
Gárdevárri er et fjell på Porsangerhalvøya, i Måsøy, Hammerfest og Porsanger kommune i Troms og Finnmark. Toppen, som danner grensepunkt mellom de tre kommunene, er det høyeste punktet på Porsangerhalvøya nord for Russelvdalen, og samtidig både det høyeste og det sørligste punktet i Måsøy kommune.
Fjellet ble åsted for et flyhavari i 1942, da et Junkers Ju 88 A-4 gikk tom for drivstoff før det nådde basen på Banak.
Hilde Pedersen
Hilde Pedersen er navnet til flere personer. Hilde kan være en forkortet navneform.
Jimmy Vicaut
Jimmy Vicaut (født 27. februar 1992 i Bondy) er en fransk sprinter. Han konkurrerer hovedsakelig på 100 og 200 meter.
Karriere
I EM i friidrett 2012 i Helsingfors fikk han sølv på 100 meter, med tiden 10,12, kun slått av sin landsmann Christophe Lemaitre. I 2013 vant han gull på 60 meter i EM innendørs, med tiden 6,48. I juni deltok han i Lag-EM i friidrett, der Frankrike konkurrerte i Super League, og han vant her 100 meter, og kom på fjerdeplass på 4 × 100 meter stafett. Han deltok både på 100 meter, 200 meter og 4 × 100 meter i VM i friidrett 2013. Han ble slått ut i semifialen på 100 og 200 meter, og Frankrike ble slått ut i innledningsheatet på 4 × 100 meter.
I Diamond League-løpet Meeting Areva i Paris tangerte han portugisiske Francis Obikwelus europarekord på 100 meter, med tiden 9,86 sekunder. I VM i friidrett 2015 kvalifiserte han seg til finalen på 100 meter, og endte på åttendeplass med tiden 10,00. Han deltok også på Frankrikes stafettlag som kom på femteplass på 4 × 100 meter stafett.
Han deltok på 100 meter under VM i friidrett 2019 der han ble utslått i semifinalen.
I 2021 representerte han landet sitt under Sommer-OL 2020 i Tokyo på 100 meter der han ble utslått i semifinalen.
Hillsborough (California)
Hillsborough er en by i San Mateo County i San Francisco Bay Area i California.
Ifølge det nasjonale folketellingskontoret Bureau of the Census hadde byen i 2010 10,958 og et areal på 16 km².
Hillsborough ligger 27 km sør for San Francisco, og grenser til Burlingame i nord, San Mateo mot øst, Highlands-Baywood Park mot sør, og Interstate 280 mot vest.
Røssåga
Røssåga (sørsamisk: Reevhtsenjeanoe) er ei elv i Hemnes kommune i Nordland. Den har sitt utspring i Røssvatnet og renner nordover gjennom et relativt bredt dalføre til den munner ut i Sørfjorden, en arm av Ranfjorden ved tettstedet Bjerka. Fra øst kommer sideelvene Bleikvasselv, Bjuråga og Leirelva. Røssåga er 50 km lang, og har et nedslagsfelt på rundt 2100 km².
Pudivere
Pudivere (tysk: Podifer) er en landsby med 50 innbyggere (2006) i den estiske kommunen Väike-Maarja kommune i Lääne-Viru fylke.
Røssåga
Vannkraft
Røssåga er en av Norges mest vannkraftrike elver, og ble på 1950-tallet bygget ut med Nedre Røssåga kraftverk (ferdig 1958) og senere også Øvre Røssåga kraftverk (ferdig 1962) for å skaffe elektrisitet til kraftkrevende industri i regionen, som Norsk Jernverk i Mo i Rana og aluminiumsverket Mosal i Mosjøen.
Pudivere
Godset i Pudivere ble etablert i 1586. I 1886/87 bygget man den historiske hovedbygningen av tre. Til 1919 var det et sidegods til Avanduse og tilhørte den tyskbaltiske adelsfamilien von Bremen. I dag er den igjen i privat eie. Herregården ble så sterkt skadet ved en brann i 1999 at taket styrtet sammen. De verdifulle forsiringene av tre i fasaden ble da ødelagt.
Pudivere er fødeby for den estiske forfatteren Eduard Vilde (1866 – 1933). Det er satt opp en minnestein for ham om lag en kilometer fra landsbyens sentrum på det stedet antar man at huset stod da han ble født.
Røssåga
Fiske
Røssåga var tidligere kjent som en storlakselv. Sideelva Leirelva er også lakseførende og det viktigste området for sjøørreten i vassdraget. Anadrom strekning i Røssåga/Leirelva er 32 km. Laksestammen gikk betydelig tilbake etter reguleringa av vassdraget. Reguleringene er mange og omfattende med ulike vannveier og kraftstasjoner. Statkrafts anlegg i Røssåga har gjennomgått en betydelig modernisering og oppgradering. Nye Nedre Røssåga kraftverk ble satt i drift i 2016. Samtidig med oppgraderingen ble det igangsatt en prosess med revisjon av miljøvilkårene i konsesjonen for kraftverket. Denne prosessen er ikke sluttført, men har blant annet resultert i dobling av minstevannføringen nedstrøms kraftverket. Tidligere var minstevannføringen på 15m3/sek. NVE har nå fastsatt den til 30m3/sek. Dette legger grunnlag for en bedret økologisk tilstand i vassdraget. For Bjerka/Plura-reguleringen som påvirker Leirelva er det også åpnet revisjon av konsesjonsvilkårene.
Lakseparasitten gyrodactylus salaris ble påvist i 1980 i Røssåga og Leirelva. I 2003 og 2004 gjennomgikk elva kjemisk behandling og laksestammen ble sanert for å fjerne parasitten. Røssåga ble friskmeldt i 2009. Laksestammen er reetablert, men fremdeles sårbar. Fisket på anadrom strekning har strenge restriksjoner.
Lunan
Lu'nan (kinesisk: 路南区; pinyin: Lù'nán Qū) er et bydistrikt i byprefekturet Tangshan i provinsen Hebei i Folkerepublikken Kina. Det har et areal på 67,3 kvadratkilometer og teller 242.500 innbyggere (2002).
Battery Park
Fergen til Liberty Island og Frihetsgudinnen går fra Battery Park. I parken står også den kjente skulpturen The Sphere som tidligere sto mellom tårnene i World Trade Center, og som ble flyttet hit etter terrorangrepene mot New York i september 2001.
Battery Park City ligger nordvest for parken. Dette området er en kunstig utvidelse av øya Manhattan like vest for Financial District, hvor et område av Hudsonelva ble fylt igjen av masse etter byggingen av de tidligere skyskraperne i World Trade Center.
Kaiping
Kaiping kan være:
Store Grøtvann
Store Grøtvann er en innsjø i Sannidal i Kragerø kommune i Telemark. Hovedtilløpene kommer fra Lille Grøtvann via Beinkjerrelva, og Fiskvann og Kroktjenn via Kroktjennbekken. Utløpet går via Tyvannselva ned til Tyvann, som står i direkte forbindelse med Tveitereidvannet og Vadfosselva, som er en del av Kragerøvassdragets utløp til Kilsfjorden ved Kragerø by.
Leg (dart)
Et leg i dart er et enkelt spill, og de fleste dartkamper består av et minimum antall leg. Alternativt kan en kamp deles inn i sett, hvor hvert sett avgjøres av førstemann til 3 legs eller førstemann til 5 legs.
Start og slutt
Ved starten av hver leg har hver spiller eller hvert lag en poengsum på 501. Et leg er over når den ene siden har kommet ned til null ved å avslutte med å treffe en dobbel eller okseøyet. Hvis man spiller flere sett veksles det på hvem av spillerne som kaster først, ettersom det regnes som en fordel.
Mesterligaen 2004/2005
Mesterligaen i fotball for menn 2004/05 ble arrangert av UEFA. Mesterligaen er Europas mest prestisjetunge fotballturnering for klubblag. Finalen ble kanskje den meste spennende mesterligafinalen noensinne da hentet opp s 3-0 ledelse og vant på straffesparkkonkurranse.
Gruppespill
De to beste i hver gruppe gikk til åttendedelsfinaler, mens nummer tre gikk direkte inn i cupspillet i UEFA-cupen.
Kvartfinaler
1. PSV videre på straffespark
2. Kampen ble stoppet på grunn av tribunebråk og Milan tildelt seieren med 3-0
Semifinaler
3. Milan videre på bortemål
Les Deux Aveugles
Les Deux Aveugles er en fransk stumfilm fra 1900 regissert av Georges Méliès.
Valkyrie plass (Oslo)
På plassen står statuen «Piken med humleranken» utført av Nic Schiøll og gitt til kommunen av Frydenlund Bryggerier i anledning av bryggeriets hundreårsjubileum i 1959. Grøntområdet midt på plassen kalles på folkemunne for «Enkeparken».
Under plassen ligger den nedlagte Valkyrie plass stasjon. NRK-serien Valkyrien utspiller seg for det meste her.
Sultanatet Zanzibar
Sultanatet Zanzibar (سلطنة زنجبار) var et sultanat i Zanzibararkipelet utenfor kysten av Øst-Afrika. Det omfattet også deler av østkysten på fastlandet av det som senere ble Tanzania. Sultanatet ble del av Tanzania i 1964.
Historikk
Da sultanen av Muskat og Oman flyttet sitt hoff i Muskat til Steinbyen ble det der utviklet et sentrum for slavehandel. I årene 1890-1963 stod sultanatet offisielt under britisk beskyttelse.
Kaiping (Tangshan)
Kaiping (kinesisk: 开平区; pinyin: Kāipíng Qū) er et bydistrikt i byprefekturet Tangshan i provinsen Hebei i Folkerepublikken Kina.
Det har et areal på 232,42 kvadratkilometer og teller 263.000 innbyggere (2002).
Administrative enheter
Subdistrikter:
Storkommuner:
Richard Quest
Han er programleder for Quest Means Business. I tillegg til dette finansprogrammet, som sendes fem dager i uken, er Quest programleder for det månedlige programmet CNN Business Traveller og CNN Marketplace Europe. Han var tidligere programleder for det månedlige programmet Quest og det daglige programmet CNN Today, som var rettet mot morgenpublikumet i Europa.
Tidlig liv og utdannelse
Quest er født og delvis oppvokst i Liverpool i Merseyside i England.
Han tok sin utdannelse ved den enhetsskolen Roundhay School i Leeds, etterfulgt av Airedale and Wharfedale College og University of Leeds, hvor han studerte jus, og tok sin grad i 1983, og fikk deretter advokatbevilling. Han hadde allerede fått kringkastingserfaring da han tilbrakte studieåret 1983-84 i USA, ved Vanderbilt University i Nashville i Tennessee. Som nyhetsredaktør for campusradiostasjonen WRVU bygget han journaliststaben fra bunnen av.
Susanne Walli
Susanne Walli (født 5. mai 1996) er en østerriksk friidrettsutøver som konkurrerer i sprintløp.
I 2021 representerte hun landet sitt under Sommer-OL 2020 i Tokyo på 400 meter der hun ble utslått i semifinalen.
Football League Two 2005–06
Dette er det fjerde nivået i Engelsk fotball. Divisjonen ble opprettet i 1958-59, da man valgte å fjerne ordningen med 3. divisjon sør og nord. Dermed opprettet man 4. divisjon. I 1992-93 valgte klubbene på øverste nivå å forlate The Football League og danne FA Premier League, og dermed fikk de neste nivåene nye betegnelser. Historikken for denne divisjonen er følgende:
Ligatabell
<Small>V = Vinner; O = Opprykk; R = rykket ned.
Slåtter (Grieg)
Slåtter er en samling klaverstykker av Edvard Grieg. Den ble utgitt av Peters-forlaget i Leipzig som op. 72. Den tyske tittelen er Bauerntänze. Etter Griegs ønske ble fiolintranskripsjonene av Johan Halvorsen publisert samtidig.
Historie
Slåttene vakte snart oppsikt både i Norge og i utlandet. De framsto som noe nytt og originalt innen klaverlitteraturen, og Halvorsen selv skrev til Grieg i sommer 1906 at unge musikere i Frankrike hadde oppdaget Slåttene og hadde uttrykt sin begeistring for «le nouveau Grieg».
Omdømme
Men norske spelemenn reagerte ikke bare positivt. Det skyldtes at Halvorsen, som ikke kjente tradisjonen innenfra, misforsto en del av det han hørte – for eksempel oppfattet han ikke rytmen i Telemarkspringarene riktig og satte taktstrekene feil. Han fikk ikke alltid med seg hele slåtten heller. Grieg hadde altså til dels unøyaktige nedskrifter å bygge på.
Et annet problem er at et klaver stemt likesvevende med 12 like halvtonetrinn i oktaven ikke kan gjengi de gamle spillemennenes utempererte tonalitet og delvis avvikende tonetrinn. Det er kanskje ikke så merkelig at spelemenn som kjenner slåttene i muntlig tradisjon har gitt uttrykk for at opus 72 har forvansket de slåttene som er lagt til grunn, men at Grieg skulle ha skadet folkemusikken som sådan, er å gå for langt; Grieg har med sin respekt for folkemusikken utvilsomt gagnet folkemusikkens omdømme. Ole Bull, Edvard Grieg og Johan Halvorsen bidro til å gi folkemusikken, og ikke minst hardingfelespelet, prestisje «som lødig kunst og nasjonalskatt».
Grieg selv forsto problemene og hadde motforestillinger mot å bearbeide slåttene. Han hadde imidlertid ikke til hensikt å være folkemusiker. Hans prosjekt var å bygge på folkemusikalske elementer innenfor kunstmusikkens rammer.
Den ungarske komponisten Béla Bartók kjente Griegs bearbeidelser. Hans tidlige folkemusikkbearbeidelser ligger tett opp til Griegs tonespråk.
Innspillinger og tilgjengelig sammenlikningsgrunnlag
Det finnes materiale som gjør det mulig å bedømme Halvorsens nedtegnelser og Griegs slåtter ut fra overleveringen. Sven Nyhus har gitt ut et notehefte med tilhørende CD der man kan høre Griegs bearbeidelser og sammenlikne med slåttene slik de har levd, og lever, i spelemannstradisjonen. Sønnesønnene til Knut Dale, storspelemennene Johannes Dale og Gunnar Dale, hadde slåttene i direkte overlevering fra farfaren. Det er også tatt med eksempler på gamle voksrullopptak fra 1910 der Knut Dale selv spiller.
Félix María Calleja del Rey
Don Félix María Calleja del Rey Bruder Losada Campaño y Montero de Espinosa, greve av Calderón (født 1. november 1753, død 24. juli 1828) var en spansk offiser og visekonge av Ny-Spania fra 4. mars 1813 til 20. september 1816.
Slåtter (Grieg)
Innspillinger og tilgjengelig sammenlikningsgrunnlag
Ingfrid Breie Nyhus og Åshild Breie Nyhus utga albumet Edvard Grieg: Slåtter Opus 72 i 2007. Albumet ble nominert til Spellemannprisen 2007 i klassen Klassisk musikk.
Félix María Calleja del Rey
Kaptein Calleja ledsaget greven av Revillagigedo til Ny-Spania i 1789, da Revillagigedo ble ansatt i stillingen som visekonge der. Calleja ble på samme tid kommandant for en spansk infanteri-brigade i som var utplassert i den meksikanske delstaten San Luis Potosí. Calleja giftet seg med Francisca de la Gandara som kom fra en veldig rik spansk familie. Felix Calleja regnes av enkelte historikere som en av de største militære sjefene som noensinne har kjempet i Mexico, på grunn av hans geniale, men noen ganger svært barbariske metoder.
Blant de spanske offiserene under hans kommando var offiser Ignacio Allende, som senere skulle komme til å støtte den meksikanske uavhengigheten fra Spania, og som etter sin død ble utnevnt til nasjonalhelt av Mexico. Calleja er mest kjent for sine handlinger under det meksikanske opprøret i 1811. Han lyktes i å fange og drepe flere av de mest berømte ledere av dette opprøret, blant annet Miguel Hidalgo og Ignacio Allende.
Calleja ble av sine med-offiserer og ansatte blitt beskrevet som ekstremt målbevisst og skruppelløs, i tillegg til å bli ansett som en grusom hersker som i stor grad tolererte misbruk og tortur av den meksikanske befolkningen. Han var fryktet og hatet av de fleste som arbeidet sammen med ham, selv av noen av de mest liberale rojalistene. Deres klager mot hans diktatoriske metoder ble mottatt i den spanske hoffet og den 20. september 1816 ble Calleja løst fra sin stilling i Mexico.
Han returnerte dermed til Spania, der han ble gitt tittelen Conde de Calderón og han ble utnevnt til militær kommandant i Andalucía og ble senere ansatt som guvernør i Cádiz. Han ble tiltalt for å organisere en ekspedisjonsstyrke og hær til Amerika. Han var ansatt som kommandant i Valencia på tidspunktet for hans død i 1828.
Richard Virenque
Richard Virenque (født 19. november 1969 i Casablanca, Marokko) er en fransk syklist. Han begynte å sykle da han var 10 år og familien flyttet til Frankrike. Han ble profesjonell i 1991, men det drøyde ytterligere to år før han tok sin første seier, en etappe på Tour du Limousin, der han ble nummer to totalt.
Virenque har vunnet klatrekonkurransen i Tour de France hele syv ganger. Sitt beste sammenlagtresultat oppnådde han i 1997 da han ble nummer to. Han tok syv etappeseire.
I forbindelse med Tour de France i 1998 ble Willy Woet, fysioterapeut for Festina, Virenques lag, tatt med en mengde dopingpreparat. Virenque viste seg å være innblandet, til tross for at han i en lang periode selv iherdig fornektet dette på tross av klare bevis. I 2000 innrømmet han å ha dopet seg.
Virenque la opp etter 2004-sesongen.
Manitoba
Manitoba er en provins i Canada, med Winnipeg som hovedstad.
Manitoba ligger mellom provinsene Ontario i øst og Saskatchewan i vest, og i sør grenser Manitoba til delstatene Nord-Dakota og Minnesota i USA.
Hovedstaden Winnipeg er også den største byen med halvparten av provinsens innbyggere.
Natur
Størstedelen av Manitoba består av grunnfjellsplatå med barskog, som går over i tundra i nord. Området dreneres av elvene Nelson og Churchill, som renner ut i Hudson Bay. Det høyeste punktet er Baldy Mountain som stiger 832 meter over havet, og ligger nær grensen til Saskatchewan. Den sørlig delen av Manitoba er flat og fruktbar. Klimaet er kontinentalt med varme somrer og svært kalde vintrer.
Befolkning
Den etniske sammensetningen er variert. Etterkommere av skotsk-irske emigranter, tyskere, skandinaver, ukrainere og franskmenn er blant de viktigste etniske gruppene. I nord bor det indianere og inuiter. Omkring 75% av befolkningen bor i byer. Den største byen er hovedstaden Winnipeg.
Næringsliv
Den sørlige delen av Manitoba hører til de beste jordbruksmarkedene i Canada, med dyrking av blant annet hvete, havre, bygg og poteter. Winnipeg er et av verdens ledende kornmarkeder. Husdyrholdet er betydelig, men mindre enn i naboprovinsene. Industrien er den dominerende næringsgrenen og sysselsetter cirka 53 000 personer, mest innenfor næringsmiddel og transportmiddel. Dernest kommer gruvedrift (nikkel, sink, gull og sølv.)
Brother Jonathan
Brother Jonathan («broder Jonathan») er en skikkelse som på 1800-tallet ble brukt i flere amerikanske vitsetegninger og politiske karikaturer som symbol og nasjonalpersonifikasjon på en typisk amerikaner. Brother Jonathan ble gjerne fremstilt som en mann med lang snippkjole, stripete langbukser og flosshatt. Fra 1850-tallet overtok gradvis figuren Uncle Sam. Han liknet mye på Brother Jonathan, men representerte myndighetene og ble framstilt som en eldre mann med hvitt skjegg.
Det har blitt hevdet av Jonathan Trumbull, den første guvernøren i Connecticut, er opphavet til figuren, men dette er tvilsomt.
Bjarne Restan
Bjarne Restan (født 27. oktober 1898 i Stavanger, død 25. august 1969) var en norsk tegneserietegner og illustratør. Restan var, ved siden av Jan Lunde og Rolf Kluge, den dominerende norske tegneserieskaperen på 1920-tallet. Restan skapte og tegnet omtrent 30 tegneserier som alle ble utgitt i norske aviser. Han er spesielt kjent som medskaper og tegner av tegneserien Sjur Sjursen vil bli kapitalist. I tillegg til at denne serien ble utgitt i "Arbeidermagasinet" ble den også utgitt som eget blad i 1930. Det gjør serien til en av 8-9 første norske tegneserieutgivelsene. "Sjur Sjursen" ble i begynnelsen tekstet av Otto Luihn. Mot slutten av serien skrev Restan tekstene selv.
Tidsskriftet "Profil" (nr 5/6, 1974) beskriver Bjarne Restan som Norges første politiske tegneserietegner. I utgivelse nr 5 i 1975 (side 41) skriver samme tidsskrift følgende: "Serien om Sjur Sjursen er helt særegen i norsk tegnetradisjon. Den er laget av en kommunist som konsentrerte evnene sine om å popularisere politiske konflikter i samtiden".
Bjarne Restan var med fra begynnelsen da Arbeidermagasinet (Magasinet for Alle) startet opp i november 1927. Til dette politisk radikale ukebladet leverte Restan novelleillustrasjoner, tegneserier og forsideillustrasjoner. Hans tegner- og kunstnerliv er omtrent i sin helhelt rammet inn av bladinstitusjonen Arbeidermagasinet. Det var her han var størstedelen av sitt liv.
I Arbeidermagasinet nummer 2 i 1927 begynte han og Otto Luihn tegneserien «Sjur Sjursen vil bli kapitalist». Denne serien gikk i Arbeidermagasinet frem til 1931. Arbeidermagasinets tegneseriesider om Sjur Sjursen ble også samlet og utgitt som et eget hefte. Dette heftet ble utgitt i 1930 (på Arbeidermagsinets eget forlag). Sjur Sjursen regnes for å være Norges første politiske tegneserie ("Profil", 1974). Serien er en politisk satire og kjennetegnes av Restans vidd og humor. Serien ble meget populær i sin tid.
Restan hadde en karakteristisk satirisk strek, med klar antinazistisk brodd. Under krigen ble Restan, på Quislings ordre, arrestert for en patriotisk illustrasjon til forsiden av Arbeidermagasinet nr 19 i 1942. Forsiden, med våren i Norge som motiv, viste det kongelige H7 merket i bjørkekvistene. Snudde man forsiden opp ned, kunne man se to mark på bakken som ynket seg til bokstavene "V" og "Q" (Vidkun Quisling). Restan ble satt fri etter et kort opphold i tysk varetekt (Artikkel fra Dagbladet 1. april 1948).
Bjarne Restan var den første tegneren av Johan Falkbergets «Solfrid i Bjørnstu og de syv svende». Denne romanen gikk som tegneserie i Arbeidermagasinet fra 1954 til 1955. Dette ble også den siste tegneserien fra Restan. Utover på 60-tallet ble han mindre aktiv på grunn av sykdom. Da Restan døde i 1969 var det bare ett år før også Arbeidermagasinet ble lagt død. Magasinet ble lagt ned i 1970.
Avisa "Friheten" (nr 61, 1979) skrev at "...Restan var en satiriker av klasse – og en dyktig karikaturtegner". Til tross for dette fikk aldri Bjarne Restan noen nasjonal anerkjennelse. Han skrev ikke bøker og stilte ikke ut på gallerier. Restan forble trofast mot Arbeidermagasinet og de oppdrag han fikk der.
Vor Tid
For det ukentlige magasinet Vor Tid skapte og tegnet Restan følgende tegneserier:
1923: 1924: 1925: 1926: 1927:
Restans illustrasjoner og vitsetegninger i magasinet Vor Tid
1923: 1924: 1926: 1927: 1928:
For Alle
For magasinet For Alle skapte og tegnet Restan følgende tegneserier:
Befestningen av Dorchester Heights
På kvelden den 4. mars 1776 snek general George Washington sine tropper opp på toppen av Dorchester Heights, som ligger over Boston. Dette dristige trekket ble gjort mulig av Henry Knox' idé om å skaffe kanonene fra den nylige erobringen av Fort Ticonderoga. Ved hjelp av disse kanonene hadde troppene god kontroll over høyden.
I løpet av natten førte troppene 59 kanoner og defensive barrierer som ble bygd med tanke på dette opp på høyden. Denne posisjonen gav kolonistene fordelen av å kunne angripe britene som var stasjonert i byen og havnen nedenfor. Washington hadde håpet at troppene enten ville flykte eller forsøke å ta høyden.
Tidlig om morgenen den 5. mars hauset Washington opp troppene ved å minne dem om årsdagen for Boston-massakren. Innledningsvis tok Howe åtet og beordret et angrep på høyden som antagelig ville ha minnet om Bunker Hill. Men en snøstorm kom inn over byen og stanset muligheten for slag. Innen stormen gav seg, hadde Howes rådgivere overbevist ham om problemene med et slikt angrep.
I stedet valgte Howe å evakuere byen og reise til Halifax, Nova Scotia. Han sendte beskjed til kolonistene om at byen ikke ville bli brent til grunnen dersom de fikk evakuere uhindret. Til slutt evakuerte de britiske styrkene den 17. mars og satte kursen for Halifax og tok mange lojalister med seg. Dette var general Washingtons første seier i den amerikanske uavhengighetskrigen.
Bjarne Restan
For Alle
1925:
1926:
1927:
Teddy Magasin
For magasinet Teddy Magasin skapte og tegnet Restan følgende tegneserier:
1926:
(før) 1928:
Tusen Hjems Magasin
For magasinet Tusen Hjems Magasin skapte og tegnet Restan følgende tegneserie:
1927:
Arbeidermagasinet
For det ukentlige Arbeidermagasinet skapte og tegnet Restan følgende tegneserier:
1927:
1928:
1954:
1955:
Det Røde Magasin
For magasinet Det Røde Magasin skapte og tegnet Restan følgende tegneserie:
1927:
Fremtiden
ca 1928:
Ukens Journal
For det ukentlige magasinet Ukens Journal skapte og tegnet Restan følgende tegneserie:
1929:
La Maison tranquille
La Maison tranquille er en fransk stumfilm fra 1900 regissert av Georges Méliès.
Tyvannselva
Tyvannselva er en elv i Sannidal i Kragerø kommune i Telemark. Elva – som er ca. 1 km. lang – har sitt utspring i Store Grøtvann (66 moh.), og ender i Tyvann (32 moh.). Tyvannselva er en del av Kragerøvassdraget.
Fram-ekspedisjonen/Mannskapsliste
Dette er en liste over mannskapet på Fram-ekspedisjonen.
Forlot fartøyet i Buenos Aires høsten 1911. Til gjengjeld kom J. Andersen, Steller og Halvorsen ombord.
Qiaoxi
Qiaoxi kan være:
Pasco
Pasco er en region i Peru. Den grenser til regionen Huánuco i nord, til Ucayali i øst, Junín i sør og til Lima i vest. Regionens hovedstad er byen Cerro de Pasco.
Politisk inndeling
Regionen er delt inn i følgende 3 provinser, som igjen er delt inn i til sammen 28 distrikter.
Gabbro
Gabbro (etter stedsnavnet Gabbro, en italiensk grend i Toscana) er en basisk, magmatisk dypbergart med grove korn, eller noen ganger en intrusiv gangbergart, dannet under høyt trykk og høg temperatur. Den består av jern, plagioklas, mørkt pyroksen, amfibol og olivin.
Den kalles også «svart granitt», hovedsakelig som et handelsnavn ved salg, men dette er et geologisk ukorrekt navn. Den mørke fargen kommer av et høyt jerninnhold sammen med det mørke pyroksenet. Gabbro er hvit og svartspettet, og ofte med noe brunt eller grønt. Den er massiv og ganske grovt kornet. Noen ganger har gabbro en lagdeling, gjerne med koronastruktur.
Gabbro kan være svakt metamorf, da vil den ha tydeligere lyse og mørke bånd, eller bli mer grønn av farge. Dette fordi plagioklasen endres til klinozoisitt, albitt og kalsitt. Klinopyroksen endres til kloritt.
Gabbro brukes til bygningsstein, gulv, trapper, fasader og lignende. Sjeldnere som gravminner.
Gabbro er vanlig mange steder i Norge, men finnes sjelden i store forekomster. Flere steder har det vært, eller er, bruddvirksomhet.
Anortositt er en variant av gabbro. Det er en plagioklas bergart, dannet fra en gabbrosmelte, i en egenartet dannelsesprossess. Ved Egersund har det vært bruddvirksomhet på denne bergarten. Den kan noen ganger ha labradorisering, som er en lysbrytning i bergarten. Denne lysbrytningen oppstår i lammer av to typer plagioklas. Disse sammensmeltede lamellene er små og først synlig i elektronmikroskop.
Royalsjakk
Royalsjakk er en variant av sjakk. Det spilles som regel med fire spillere på ett brett, der to og to spiller på lag.
Brettspillet er utviklet i samarbeid med Simen Agdestein. Første turnering ble arrangert på Norges Toppidrettsgymnas i Bærum i november 2005.
Regler
Royalsjakk er et lagspill som spilles enklest med to eller fire personer. De to brikkesettene som står ved siden av hverandre er på lag. (gul+rød og blå+grønn). Hver armé gjør ett trekk av gangen i rekkefølge som med klokken. Et lag gjør dermed to trekk etter hverandre. Til gjengjeld er forsvarsressursene tilsvarende store, da en armé fort kan komme sin alliansepartner til unnsetning i en presset situasjon.
Spillets mål er å slå en av motstanderens konger. En tilsynelatende tapt konge er likevel ikke helt ferdig om makkeren i påfølgende trekk kan komme til unnsetning på noe vis. Spillet er også tapt om man overser at kongen står i slag og kongen plutselig blir slått. Det er ikke nødvendig å flytte kongen sin selv om den står i slag.
Bortsett fra visse særregler for bøndene, beveger brikkene seg som i vanlig sjakk. Bøndene kan gå som normalt, men de bøndene som allerede står et felt fram kan ikke gå to ut i starten.
Hvis en bonde passerer midtlinja, er det spesielle regler. Bonden kan da byttes ut med en av spillerens egne brikker som allerede er slått.
En passant er et spesielt sjakktrekk. I Royal Sjakk kan dette utføres dersom bonden som står bakerst helt til høyre i den armeen som grenser til en av motstanderens armeer, beveger seg to skritt fram. Denne kan da slås av motstanderens bonde til venstre, som om første bonde bare beveget seg ett skritt. Én passant-slaget må, som i vanlig sjakk, utføres ved første mulighet.
Riksdagsvalget i Sverige 2018
Riksdagsvalget i Sverige 2018 ble avholdt søndag 9. september 2018. I valget ble medlemmer av den svenske nasjonalforsamlingen, Sveriges riksdag, for perioden 2018 til 2022 valgt. Samtidig ble det også avholdt almene valg til kommune- og landstingsfullmäktige. Foruten de åtte riksdagspartiene, der Socialdemokraterna, Moderaterna og Sverigedemokraterna har ligget høyest i opinionen helt siden riksdagsvalget i 2014, stiller også et antall øvrige partier opp, deriblant Feministisk Initiativ, Piratpartiet og Enhet (som ble største parti utenfor Riksdagen i riksdagsvalget i 2014), samt nye partier som og Alternativ för Sverige.
1. divisjon fotball for menn 1978
1. divisjon 1978 startet 23. april og sluttet 15. oktober.
Riksdagsvalget i Sverige 2018
Som i 2014 fikk ingen av de to blokkene i svensk politikk flertall i riksdagen. Moderaternas leder Ulf Kristersson krevde på valgnatten at statsminister Stefan Löfven (S) skulle gå av, men Löfven annonserte i sin tale til Sosialdemokratenes valgvake en time senere at han ville sitte fram til riksdagens åpning og inviterte til blokkoverskridende samarbeid. Etter tre måneder og to avstemninger har Riksdagen i desember 2018 fortsatt ikke stemt inn noen ny statsminister, og Löfvens regjering har derfor fortsatt som en overgangsregjering. 12. desember 2018 stemte Riksdagen igjennom et statsbudsjettforslag fra Moderaterna og Kristdemokraterna.
1. divisjon fotball for menn 1978
Det ble spilt 22 runder. De tre nederste lagene rykket ned. Det ble gitt to poeng for seier og ett poeng for uavgjort.
Riksdagsvalget i Sverige 2018
Etter fire måneder med usikkerhet rundt valget, ble det avgjort at det er Stefan Löfven som blir statsminister i Sverige etter å ha blitt stemt frem i Riksdagen 18. januar 2019. 115 riksdagsmedlemmer stemte for Löfven, 153 imot og 77 stemte blankt. Det blir derfor en regjering med Socialdemokraterna og Miljöpartiet - med støtte fra Centerpartiet og Liberalerna for å få flertall i budsjettspørsmål.
Informasjon foran valget
Foran valget i 2018 viste en undersøkelse laget av Internetstiftelsen i Sverige at internettets betydning som informasjonskilde og arena for politisk engasjement hadde økt. 71 prosent av alle internettbrukere i Sverige tok del av politisk informasjon på internett. Det er et tall som har økt kraftig siden riksdagsvalget i 2014, da den lå på 46 prosent. Når det kom til å angi viktige informasjonskilder, var fjernsyn den viktigste for 73 prosent av de svarende i undersøkelsen, som ble fulgt av en delt andreplass for papiraviser, venner/familie, dagsaviser på internettet samt radio, som samtlige havnet rundt 56 prosent.
Partier
Denne Tabellen viser partienes representasjon i riksdagen(2014).
Kartvelske språk
Kartvelske eller sørkaukasiske språk er en språkfamilie som ifølge Ethnologue inneholder fem levende språk, og ett utdødd språk ifølge Linguist List. Alle språkene i familien snakkes i Georgia, mens noen av dem har brukere også i andre land. Språktreet for familien ser slik ut:
Georgisk og jødegeorgisk er de eneste språkene i familien som har en skrifttradisjon. Georgisk har blitt skrevet med det georgiske alfabetet siden 3. århundre f.Kr., mens jødegeorgisk blir skrevet med det hebraiske alfabetet. Disse er også de enste innbyrdes forståelige språkene i familien. Georgisk er det mest talte språket i familien, med over 4 000 000 brukere. Det er også det eneste språket med offisiell status.
Mange språkforskere har forsøkt å forbinde de kartvelske språkene med andre språkfamilier, men har ikke klart det. Familier som man har prøvd å forbinde med de nordvestkaukasiske språkene og de nordøstkaukasiske språkene, samt baskisk, men ingen har hittil kunnet bevise det.
Politikk i Drammen
Styreform
Drammen styres etter formannskapsmodellen. Formannskapet er nest øverste politiske organ i kommuner uten parlamentarisk styreform, og består av et utvalg av kommunestyrets medlemmer på minst fem medlemmer, deriblant ordføreren og varaordføreren. I Drammen består formannskapet av 15 medlemmer.
Bystyret
Bystyret er kommunens øverste organ og skal føre tilsyn og kontroll med alt som kommunen er involvert i. Bystyret har 57 medlemmer og avholder normalt møte en gang i måneden. Med unntak av kontrollutvalgets leder er alle bystyremedlemmene fordelt på en av følgende hovedutvalg:
Hovedutvalgene kan ta opp enhver sak som gjelder kommunens styring og utvikling, og skal legge hovedvekt på langsiktig styring og utvikling av lokalsamfunnet gjennom aktivt og reelt politisk engasjement. Hovedutvalgene skal avgi innstilling til bystyret i alle saker som forelegges komiteen.
Drammen bystyre 2019−2023
Kommunestyrevalget 2019 gjaldt for en kommuneutvidelse av Drammen med Svelvik og Nedre Eiker som tok effekt fra 1. januar 2020.
Drammen bystyre 2011−2015
Drammen bystyre hadde i perioden 2011–2015 et borgerlig budjsettsamarbeid hvor Høyre hadde rent flertall. Høyre, Fremskrittspartiet, Venstre, og Kristelig Folkeparti samarbeidet om et felles budsjett, men partiene sto fritt til å stemme etter eget ønske i andre saker. I opposisjon satt Arbeiderpartiet, Sosialistisk Venstreparti og en uavhengig (Drammen Byliste). Tore Opdal Hansen (H) var ordfører, Tove Paule (H) var varaordfører.
Ledere og nestleder i saksforberedende komitéer i perioden 2011 – 2015:
Karlisme
Bevegelsen oppsto da infanten Don Carlos, hertug av Molina (1788–1855) gjennom Den pragmatiske sanksjon i 1830 ble fratatt arveretten til den spanske tronen til fordel for broren, kong Ferdinand VIIs datter, den senere dronning Isabella II. Dette utløste etter hvert en misnøye med denne kongelinjen, senere kalt alfonso-linjen etter de to kommende kongene Alfonso XII (1874–1885) og Alfonso XIII (1886–1931).
Bevegelsen ble styrket etter det smertefulle nederlaget i Den spansk-amerikanske krigen, hvor Spania mistet koloniene Cuba, Puerto Rico og Filippinene.
Karlistene var en massebevegelse som fikk støtte fra ulike lag av befolkningen, med et stort flertall fra landarbeidere og bønder, samt en rekke fra arbeiderklassen. Bevegelsen var også et familiefenomen, man arvet sin deltakelse. Bevegelsen viste seg seiglivet, og ble en viktig sosial og politisk faktor i spansk politikk fra 1833 til avslutningen av Francos Spania.
Bevegelsen var aktiv i en rekke væpnede konflikter internt i Spania, men er mest kjent for sin sterke rolle på nasjonalist-siden under den spanske borgerkrigen, da de ønsket, Alfonso Carlos de Borbón, og senere da han døde 29. september 1936, Xavier av Bourbon-Parma på tronen. Men tidligere var den en aktiv, krigførende part i tre foregående karlistkriger på 1800-tallet.
Under borgerkrigen dannet Karlistene en egen milits, Requetés, etter det franske jaktropet requêté. Militsen kom vesentlig fra Navarra og var lett gjenkjennelig med sine røde bereter. De anså borgerkrigen som et moderne korstog, og var sterkt religiøs-ideologisk orientert i forhold til krigen.
Bevegelsen eksisterer fortsatt i dag, men har en langt mindre innflytelse. I 1969 dannet Carlos Hugo av Bourbon-Parma (1930–2010) et nytt karlistparti Partido carlista (PC), som var forbudt fram til 1977. Dette partiet fikk valgt inn en senator i det første demokratiske valget etter Franco i 1977.
Paola Morán
Paola Morán (født 25. februar 1997) er en meksikansk friidrettsutøver som konkurrerer i sprintløp.
I 2021 representerte hun landet sitt under Sommer-OL 2020 i Tokyo på 400 meter der hun ble utslått i semifinalen.
Ungarn under Sommer-OL 1980
Ungarn under Sommer-OL 1980. 263 sportsutøvere fra Ungarn deltok i tjue sporter under Sommer-OL 1980 i Moskva. De kom på sjetteplass med sju gull-, ti sølv- og femten bronsemedaljer. Vannpolospilleren István Szívós var landets flaggbærer under åpningsseremonien.
Eugen Felle
Eugen Felle (født 4. september 1869 i Isny im Allgäu, død 31. mars 1934) var en tysk postkortmaler. Han laget en rekke postkortmalerier som idag er samleobjekter. Karakteristisk var hans bilder fra forrige århundreskifte, laget i fugleperspektiv og som ofte viste et vidt panorama.
Felle studerte fra 1888 skulptur ved Akademie der Bildenden Künste München og gikk over til maleri etter diplomeksamen. Fra 1895 var han ansatt som illustrator ved Kösel-Verlag, men grunnla snart sitt eget postkortforlag.
Han var far til maleren Walter Felle.
Eduard Vilde
Eduard Vilde (født 4. mars 1865 i landsbyen Pudivere i Lääne-Viru fylke, død 26. desember 1933 i Tallinn) var en estisk forfatter og en av grunnleggerne av den estiske realisme. Han var også journalist.
Eduard Vilde kom fra en familie som i flere generasjoner hadde arbeidet som godstjenere. Han vokste opp på godset Muuga ved det som i dag er Laekvere. Fra 1878 til 1882 gikk han på distriktsskolen i Tallinn. I perioden 1883–1886 var han i redaksjonen i avisen Virulane og fra 1887 til 1890 var han ansatt i Postimees. Fra 1890 arbeidet han som frilansjournalist i Berlin. I perioden 1883–1905 var han innom flere ulike aviser i Estland (blant annet Virmaline i Narva, Eesti Postimees, Teataja i Tallinn og Uudised i Tartu. I 1896 bodde han en kort periode i Moskva.
Grunnet hans aktivisme mot tsarregjeringen måtte han leve i eksil etter 1905-revolusjonen i Russland. Helt fram til februarrevolusjonen i 1917 bodde han blant annet i Sveits, Finland, Tyskland, USA (1911) og i København (1911–1917) sammen med sin kone Linda Jürmann (1880–1966),
Etter at han i 1917–18 kom tilbake til Estland, begynte han som dramaturg ved Operahuset Estonia. Fra 1919 til 1920 var han i tjeneste som diplomat for den unge Republikken Estland ved ambassaden i Berlin, der han fra 1920 til 1923 arbeidet som frilanskunstner. I 1923 flyttet han tilbake til Tallinn.
Eduard Vilde var en av de mest produktive, mest allsidige og best kjente estiske forfatterne og journalistene i sin tid. Han blir regnet som grunnleggeren av den kritiske realisme i estisk litteratur. Hans hovedverk er de historiske trilogiene Mahtra sõda (1902), Kui Anija mehed Tallinnas käisid (1903) og Prohvet Maltsvet (1905–1908). De er sentrale verk om historien til det estiske folket. Romanene inneholder også mye kildemateriale og mange memoarer fra Eduard Vilde.
À la conquête de l’air
À la conquête de l'air (norsk omtrentlig betydning: Luftrommets beseiring) er en fransk stumfilm fra 1901 regissert av Ferdinand Zecca. Filmen varer ett minutt, og viser en mann – regissør Ferdinand Zecca selv – som sitter på et sykkellignende fartøy som svever over Paris.
Michael Valgren
Michael Valgren Hundahl (født 7. februar 1992 i Thy) er en dansk landeveissyklist som sykler for EF Education-Nippo.
Jens Nilssøn
Jens Nilssøn (latin Joannes Nicolai, også kjent som Jens Nilsen eller Jens Nilsson, født 1538 i Oslo, død 1600) var en norsk biskop (superintendent) i Oslo, dikter og forfatter. Han var en av Oslohumanistene, en krets av menn som levde og virket på Østlandet i siste halvdel av 1500-tallet og gjennom sine lærde studier representerer humanismens gjennombrudd også i Norge.
Jens Nilssøn vokste opp i Oslo, studerte i København, og ble tidlig utnevnt til biskop Frants Bergs medhjelper i Oslo og Hamar stift, før han i 1580 etterfulgte ham på bispestolen. Som biskop avsluttet han reformasjonsverket i sitt stift og gjennomførte en administrativ nyordning av kirkestyrelsen.
Han utga i sin levetid flere latinske og danske bøker og sto i brevveksling med en rekke av samtidens fremste personligheter i Danmark-Norge, blant andre Tycho Brahe. Dessuten har han etterlatt seg en rekke skrifter på latin og dansk som gjør at han er den personligheten blant alle nordmenn før 1600 som man kjenner best. Særlig er han berømt for sine Visitasbøker som han lot «drengen» Oluf Børgessøn nedskrive under sine mange visitasreiser over hele Østlandet, og som danner et enestående tidsbilde fra 1500-tallets sørøstlige trakter av Norge. Han skrev også latinsk poesi, dyrket naturvitenskapene, særlig astronomien, og var levende interessert i Norges forhistorie. Han fikk bevart flere middelalderhåndskrifter for ettertiden, for eksempel Jǫfraskinna.
Skolegang og studier
Man kjenner ikke alle detaljene i Jens Nilssøns liv, men livshistorien hans er likevel bedre kjent enn de fleste 1500-tallsmenneskers i Norge. Han var født i Oslo i 1538 (fødselsdagen er ukjent) som sønn av en dansk mann, Nils Jørgenssøn, og en norsk kvinne, Hilleborg Jonsdatter (død 1578). Faren døde allerede i 1549. Moren tok ham da med til Danmark, hvor han gikk på skole i København og Roskilde. I 1551 var han tilbake i Oslo og fortsatte studiene her, før han i 1554 igjen ble sendt til København for å avslutte skolegangen. Han ble student i 1556 og studerte antakelig ved universitetet i København et par år.
I 1558 var Jens Nilssøn tilbake i fødebyen der han ble ansatt som hører ved skolen under rektor Rasmus Hjort (Erasmus Cervinus). Mellom disse to utviklet det seg et mangeårig vennskap. Jens Nilssøn vendte imidlertid allerede året etter tilbake til København for å fortsette studiene ved universitetet. I denne perioden sluttet han vennskap med Tycho Brahe, som også var student der i byen. Han tok graden baccalaureus i 1562 og ble året etter utnevnt til Rasmus Hjorts etterfølger som rektor i Oslo.
Rektor i Oslo
Det var under Jens Nilssøns rektorat at svenskene i 1567, under syvårskrigen, angrep Oslo. Innbyggerne brente byen for at den ikke skulle falle i fiendens hender og flyktet. Jens Nilssøn gjenfinnes på denne tiden i Sannidal utenfor dagens Kragerø, og man vet at han benyttet denne ufrivillige fritiden til å ta en kopi av et gammelt middelalderhåndskrift, Jǫfraskinna. Da svenskene hadde forlatt Oslo, vendte borgerne etter hvert tilbake, men det er tvilsomt om skolen kom igang igjen i de første årene etter byens ødeleggelse, siden skolebygningen sannsynligvis også var brent ned. Jens Nilssøn siktet imidlertid høyere enn rektoratet, og dro i 1571 inn igjen til København for å ta magistergraden, som var nødvendig for å få et høyt kirkelig embete. Han skaffet seg også prestevielse.